Pasiūlymas Tarybos reglamentas iš dalies keičiantis Reglamentą (EB) Nr. 1676/2001, įvedantį galutį antidempingo muitą ir galutinai surenkantį laikiną muitą, įvestą importuojamai polietileno tereftalato plėvelei, kurios kilmės šalys yra Indija ir Korėjos Respublika /* KOM/2006/0471 galutinis */





[pic] | EUROPOS BENDRIJŲ KOMISIJA | Briuselis, 30.08.2006 KOM(2006) 471 galutinis Pasiūlymas TARYBOS REGLAMENTAS iš dalies keičiantis Reglamentą (EB) Nr. 1676/2001, įvedantį galutį antidempingo muitą ir galutinai surenkantį laikiną muitą, įvestą importuojamai polietileno tereftalato plėvelei, kurios kilmės šalys yra Indija ir Korėjos Respublika (pateikta Komisijos) AIŠKINAMASIS MEMORANDUMAS PASIūLYMO APLINKYBėS | 110 | Pasiūlymo pagrindas ir tikslai Šis pasiūlymas yra susijęs su Tarybos reglamento (EB) Nr. 384/1996[1] dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais Tarybos reglamentu (EB) Nr. 2117/2005[2] (toliau – pagrindinis reglamentas), taikymu atliekant tyrimą dėl polietileno tereftalato plėvelės, kurios kilmės šalys yra Indija ir Korėjos Respublika, importo. | 120 | Bendrosios aplinkybės Šis pasiūlymas yra pateikiamas atsižvelgiant į pagrindinio reglamento įgyvendinimą ir yra parengtas remiantis tyrimu pagal pagrindiniame reglamente nustatytus esminius ir procedūrinius reikalavimus. | 139 | Pasiūlymo srityje taikomos nuostatos Tarybos reglamentas (EB) Nr. 1676/2001[3], įvedantis galutinį antidempingo muitą ir galutinai surenkantis laikiną muitą, įvestą importuojamai polietileno tereftalato plėvelei, kurios kilmės šalys yra Indija ir Korėjos Respublika. Tarybos reglamentas (EB) Nr. 2597/1999[4], įvedantis galutinį kompensacinį muitą importuojamai polietileno tereftalato (PET) plėvelei, kurios kilmės šalis, inter alia, yra Indija, ir galutinai surenkantis įvestą laikinąjį muitą. | 141 | Derėjimas su kitomis Sąjungos politikos kryptimis ir tikslais Netaikoma. | KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS | Konsultacijos su suinteresuotosiomis šalimis | 219 | Pareiškėjams ir Bendrijos pramonei buvo pranešta apie tyrimo rezultatus ir suteikta galimybė pateikti pastabas. | Tiriamųjų duomenų rinkimas ir naudojimas | 229 | Nepriklausomo tyrimo neprireikė. | 230 | Poveikio vertinimas Šis pasiūlymas yra parengtas įgyvendinant pagrindinį reglamentą. Pagrindiniame reglamente nenumatytas bendras poveikio vertinimas, tačiau jame pateikiamas išsamus būtinų įvertinti sąlygų sąrašas. | TEISINIAI PASIūLYMO ASPEKTAI | 305 | Siūlomų veiksmų santrauka Pagal Tarybos reglamento (EB) Nr. 1676/2001, įvedančio galutį antidempingo muitą importuojamai polietileno tereftalato plėvelei (PET), kurios kilmės šalis, inter alia, yra Indija, su pakeitimais, padarytais Tarybos reglamentu (EB) Nr. 366/2006, 1 straipsnį suteikiama galimybė Indijos eksportuojantiems gamintojams, kurie atitinka tam tikrus kriterijus, suteikti naujojo eksportuojančio gamintojo režimą. Indijos eksportuojantis gamintojas SRF Limited pateikė pakankamai įrodymų, kad jis atitinka pirmiau minėtus kriterijus ir kad jam gali būti suteiktas naujojo eksportuojančio gamintojo režimas. Todėl Tarybai siūloma priimti pridedamą Reglamento, kuris turėtų būti paskelbtas Europos Sąjungos oficialiajame leidinyje, pasiūlymą. | 310 | Teisinis pagrindas Tarybos reglamentas (EB) Nr. 384/1996 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais Tarybos reglamentu (EB) Nr. 2117/2005. | 329 | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. | Proporcingumo principas Pasiūlymas atitinka proporcingumo principą dėl toliau išvardytos (-ų) priežasties (-čių). | 331 | Veiksmų pobūdis yra aprašytas pirmiau minėtame Tarybos reglamente (EB) Nr. 1676/2001, įvedančiame galutį antidempingo muitą importuojamai polietileno tereftalato plėvelei (PET), kurios kilmės šalis, inter alia, yra Indija, su pakeitimais, padarytais Tarybos reglamentu (EB) Nr. 366/2006, nesuteikiant galimybės taikyti nacionalinį sprendimą. | 332 | Nuoroda apie Bendrijai, nacionalinėms vyriausybėms, regionų ir vietos valdžios institucijoms, ekonominių operacijų vykdytojams ir piliečiams tenkančios finansinės ir administracinės naštos mažinimą ir jos laikymą proporcinga pasiūlymo tikslui netaikoma. | Priemonių pasirinkimas | 341 | Siūloma priemonė: reglamentas. | 342 | Kitos priemonės nebūtų tinkamos dėl šios (-ių) priežasties (-čių). Pirmiau minėtame reglamente nenumatoma kitų galimybių. | POVEIKIS BIUDžETUI | 409 | Pasiūlymas neturi poveikio Bendrijos biudžetui. | 1. Pasiūlymas TARYBOS REGLAMENTAS iš dalies keičiantis Reglamentą (EB) Nr. 1676/2001, įvedantį galutį antidempingo muitą ir galutinai surenkantį laikiną muitą, įvestą importuojamai polietileno tereftalato plėvelei, kurios kilmės šalys yra Indija ir Korėjos Respublika EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1995 m. gruodžio 22 d. Tarybos reglamentą (EB) Nr. 384/1996 dėl apsaugos nuo importo dempingo kaina iš Europos bendrijos narėmis nesančių valstybių (toliau –pagrindinis reglamentas)[5], atsižvelgdama į 2001 m. rugpjūčio 13 d. Tarybos reglamentą (EB) Nr. 1676/2001[6], įvedantį galutinį antidempingo muitą ir galutinai surenkantį laikiną muitą, įvestą importuojamai polietileno tereftalato plėvelei, kurios kilmės šalys yra Indija ir Korėjos Respublika, ypač į jo 1 straipsnio 3 dalį, atsižvelgdama į Komisijos pasiūlymą, pateiktą pasikonsultavus su Patariamuoju komitetu, kadangi: A. ANKSTESNĖ PROCEDŪRA (1) Reglamentu (EB) Nr. 1676/2001 Taryba įvedė galutinį antidempingo muitą polietileno tereftalato plėvelės (toliau – PET plėvelė), kurios kilmės šalis yra, inter alia , Indija, importui. Atsižvelgiant į didelį Indijos PET plėvelės eksportuojančių gamintojų skaičių atliekant tyrimą, po kurio buvo priimtas minėtas reglamentas (toliau – pradinis tyrimas), eksportuojantys gamintojai buvo atrinkti pagal pagrindinio reglamento 17 straipsnį. Atskirai tiriamoms bendrovėms buvo apskaičiuotas 0–65,3 % individualus dempingo skirtumas, o neatrinktoms bendradarbiavusioms bendrovėms pagal pagrindinio reglamento 9 straipsnio 6 dalį – 57,7 % dempingo skirtumas. Vėliau buvo įvesti 0–62,6 % dydžio antidempingo muitai atsižvelgiant taip pat į kompensacinius muitus, kurie dėl eksporto subsidijų buvo įvesti toms pačioms Indijos kilmės prekėms ir pradėti taikyti pagal 1999 m. gruodžio 6 d. Tarybos reglamentą (EB) Nr. 2597/1999[7]. (2) 2006 m. vasario 27 d. Reglamentu (EB) Nr. 366/2006 (toliau – iš dalies keičiantis reglamentas) Taryba iš dalies pakeitė pagal Reglamentą (EB) Nr. 1676/2001 apskaičiuotų dempingo skirtumų dydį. Naujieji 3,2–29,3 % dempingo skirtumai ir naujasis 0–18 % antidempingo muitas buvo nustatyti taip pat siekiant atsižvelgti į kompensacinius muitus, kurie dėl eksporto subsidijų buvo įvesti toms pačioms Indijos kilmės prekėms ir kurie buvo iš dalies pakeisti pagal 2006 m. vasario 27 d. Tarybos reglamentą (EB) Nr. 367/2006[8], priimtą pasibaigus Reglamentu (EB) Nr. 2597/1999 nustatytai priemonių galiojimo pabaigos peržiūrai. (3) Be to, pagal Reglamentą (EB) Nr. 367/2006 bendrovėms, išskyrus 1 straipsnio 2 dalyje išvardytas bendroves, nustatomas 19,1 % dydžio kompensacinis muitas, o šioms bendrovėms apskaičiuotas eksporto subsidijų skirtumas yra 12 %. (4) Reglamento (EB) Nr. 1676/2001 su pakeitimais, padarytais Reglamentu (EB) Nr. 366/2006, 1 straipsnio 3 dalyje nustatyti toliau 7 konstatuojamojoje dalyje apibrėžti trys kriterijai, kuriuos atitikus Indijos eksportuojantiems gamintojams, kuriems po pradinio tyrimo nebuvo įvestos antidempingo priemonės, suteikiama galimybė gauti naujojo eksportuojančio gamintojo režimą. Pareiškėjams, kuriems suteikiamas šis režimas, skiriama tokia pati muito norma kaip ir bendrovėms, kurios bendradarbiavo per pradinį tyrimą, tačiau nebuvo įtrauktos į atranką. Todėl jiems taikomas muitas, kuris atitinka svertinį vidutinį dempingo skirtumą, nustatytą per pradinį tyrimą į atranką įtrauktoms bendrovėms, sutariant, kad pagal pagrindinio reglamento 9 straipsnio 6 dalį nepaisoma nulinio ir de minimis skirtumo. (5) Atliekant pradinį tyrimą pirmiau minėtas svertinis vidutinis dempingo skirtumas buvo apskaičiuotas kaip trijų atrinktų bendrovių dempingo skirtumų svertinis vidurkis, nes vienos iš keturių pradžioje atrinktų bendrovių skirtumas buvo nulinis. Tokiu būdu per pradinį tyrimą apskaičiuotas svertinis vidutinis dempingo skirtumas, kaip minėta 1 konstatuojamojoje dalyje, buvo 57,7 %. Iš dalies keičiančiame reglamente trijų pirmiau minėtų bendrovių dempingo skirtumas žymiai sumažinamas. Todėl naujasis svertinis vidutinis dempingo skirtumas, kuris turi būti taikomas bendrovėms, tenkinančioms Reglamento (EB) Nr. 1676/2001 1 straipsnio 3 dalyje nustatytus reikalavimus, perskaičiuotas atsižvelgiant į iš dalies keičiančio reglamento išvadas, yra 15,5 %. B. NAUJŲJŲ EKSPORTUOJANČIŲ GAMINTOJŲ PRAŠYMAI (6) Indijos eksportuojantis gamintojas SRF Limited (toliau – pareiškėjas) pateikė prašymą suteikti tokį patį režimą, kuris yra suteiktas pradiniame tyrime bendradarbiavusioms, tačiau į atranką neįtrauktoms bendrovėms (toliau – naujojo eksportuojančio gamintojo režimas). (7) Siekiant nustatyti, ar pareiškėjas tenkina kriterijus, pagal kuriuos gali būti suteiktas naujojo eksportuojančio gamintojo režimas, kaip nustatyta Reglamento (EB) Nr. 1676/2001 1 straipsnio 3 dalyje, buvo nagrinėjama, ar pareiškėjas: - per pradinį tyrimo laikotarpį (nuo 1999 m. balandžio 1 d. iki 2000 m. kovo 31 d.) neeksportavo to reglamento 1 straipsnio 1 dalyje aprašytų prekių į Bendriją, - nėra susijęs su jokiu Indijos eksportuotoju arba gamintoju, kuriam taikomos minėtu reglamentu įvestos priemonės, ir - eksportavo svarstomąsias prekes po tyrimo laikotarpio arba turi neatšaukiamų sutartinių įsipareigojimų eksportuoti į Bendriją didelius kiekius. (8) Pareiškėjui buvo išsiųstas klausimynas, be to, jis buvo paprašytas pateikti įrodymus, kad atitinka pirmiau minėtus tris kriterijus. (9) Pareiškėjas atsakė į klausimyno klausimus ir pateikė įrodymų, kurių pakanka, kad jis būtų laikomas naujuoju eksportuojančiu gamintoju. (10) Pareiškėjui taikoma antidempingo muito norma turėtų būti pagrįsta svertiniu vidutiniu dempingo skirtumu, kuris buvo nustatytas į pradinio tyrimo atranką įtrauktoms šalims, ir kuris buvo pakeistas priėmus iš dalies keičiantį reglamentą, t. y. 15,5 % skirtumu, kaip nurodyta pirmiau minėtoje 5 konstatuojamojoje dalyje. (11) Kadangi pagal pagrindinio reglamento 14 straipsnio 1 dalį jokiai prekei vienu metu nėra taikomi ir antidempingo, ir kompensaciniai muitai, siekiant išspręsti tą pačią dėl dempingo ar eksporto subsidijavimo susidariusią padėtį, ši muito norma turi būti sumažinta iš jos atimant pareiškėjo eksporto subsidijų dydį, kaip nustatyta antisubsidijų tyrime, po kurio buvo priimtas Reglamentas (EB) Nr. 367/2006 (žr. Reglamento (EB) Nr. 366/2006 59 konstatuojamąją dalį). Kadangi pareiškėjui netaikomas individualus kompensacinis muitas, jam turėtų būti taikoma visoms kitoms bendrovėms nustatyta muito norma. (12) Todėl pareiškėjui taikytina antidempingo muito norma turėtų būti apskaičiuota kaip nurodyta toliau pateiktoje lentelėje: Bendrovė | Eksporto subsidijų dydis | Bendras subsidijų dydis | Dempingo skirtumas | Kompensacinis muitas | Antidempingo muitas | Bendra muito norma | SRF Limited | 12,0 % | 19,1 % | 15,5 % | 19,1 % | 3,5 % | 22,6 % | (13) Pareiškėjui ir Bendrijos pramonei buvo pranešta apie tyrimo rezultatus ir suteikta galimybė pateikti pastabas. (14) Pareiškėjas pateikė pastabų dėl dempingo skirtumo skaičiavimo. Į šias pastabas buvo atsižvelgta, jos atsispindi pirmiau pateiktoje lentelėje. (15) Visi kiti šalių pateikti argumentai ir pareiškimai buvo išanalizuoti ir, pagrįstais atvejais, į juos buvo tinkamai atsižvelgta, PRIĖMĖ ŠĮ REGLAMENTĄ: 1 straipsnis Reglamento (EB) Nr. 1676/2001 1 straipsnio 2 dalis pakeičiama taip: „ 2. Tokia galutinio antidempingo muito norma, taikoma grynajai franko prie Bendrijos sienos nesumokėjus muito kainai, nustatoma prekėms, kurių kilmės šalis yra: Šalis | Bendrovė | Galutinis muitas (%) | TARIC papildomas kodas | Indija | Ester Industries Limited 75-76, Amrit Nagar Behind South Extension Part-1, New Delhi 110 003 Indija | 17,3 | A026 | Indija | Flex Industries Limited A-1, Sector 60 Noida 201 301 (U.P.) Indija | 0 | A027 | Indija | Garware Polyester Limited Garware House 50-A, Swami Nityanand Marg, Vile Parle (East), Mumbai 400 057 Indija | 6,8 | A028 | Indija | Jindal Pol Films Limited 56 Hanuman Road New Delhi 110 001 Indija | 0 | A030 | Indija | MTZ Polyfilms Limited New India Centre, 5th floor 17 Co-operage Road Mumbai 400 039 Indija | 18,0 | A031 | Indija | Polyplex Corporation Limited B-37, Sector-1 Noida 201 301 Dist. Gautam Budh Nagar Uttar Pradesh Indija | 0 | A032 | Indija | SRF Limited Express Building 9-10 Bahadur Shah Zaraf Marg New Delhi 110 002 Indija | 3,5 | A753 | Indija | Visoms kitoms bendrovėms | 17,3 | A999 | Šalis | Bendrovė | Galutinis muitas (%) | TARIC papildomas kodas | Korėja | Kolon Industries Inc. Kolon Tower 1-23, Byulyang-dong Kwacheon-city Kyunggi-do Korėja | 0 | A244 | Korėja | SKC Co. Ltd. Kyobo Gangnam Tower 1303-22, Seocho 4 Dong, Seocho Gu Seoul 137-074 Korėja | 7,5 | A224 | Korėja | Toray Saehan Inc. 17F, LG Mapo B/D 275 Kongdug-Dong Mapo-Gu Seoul 121-721 Korėja | 0 | A222 | Korėja | HS Industries Co. Ltd. Kangnam Building, 5th floor 1321, Seocho-Dong Seocho-Ku Seoul Korėja | 7,5 | A226 | Korėja | Hyosung Corporation 450, Kongduk-Dong Mapo-Gu Seoul Korėja | 7,5 | A225 | Korėja | KP Chemical Corporation No. 89-4, Kyungun Dong Seocho-Ku Seoul Korėja | 7,5 | A223 | Korėja | Visoms kitoms bendrovėms | 13,4 | A999“ | 2 straipsnis Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje . Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, […] Tarybos vardu Pirmininkas [1] OL L 56, 1996 3 6, p. 1. [2] OL L 340, 2005 11 23, p. 17. [3] OL L 227, 2001 8 23, p. 1. Reglamentas su paskutiniais pakeitimais, padarytais Tarybos reglamentu (EB) Nr. 366/2006 (OL L 68, 2006 3 8, p. 6). [4] OL L 316, 1999 12 10, p. 1. Reglamentas su paskutiniais pakeitimais, padarytais Tarybos reglamentu (EB) Nr. 367/2006 (OL L 68, 2006 3 8, p. 15). [5] OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17). [6] OL L 227, 2001 8 23, p. 1. Reglamentas su paskutiniais pakeitimais, padarytais Reglamentu (EB) Nr. 366/2006 (OL L 68, 2006 3 8, p. 6). [7] OL L 316, 1999 12 10, p. 1. [8] OL L 68, 2006 3 8, p. 15. Reglamentas su paskutiniais pakeitimais, padarytais Tarybos reglamentu (EB) Nr. XXX/2006 (OL L XX, 2006 XX XX, p. XX).